open-index/open-wikipedia-markdown huggingface dataset:
Mary Pirie

**Mary Pirie** (20 January 1822 – 8 February 1885) wis a Scots botanist an teacher.

## Biography
Pirie wis born in Cotton Lodge, Aiberdeen on 20 Januar 1822 tae Clementina Anderson an William Pirie, a carpet manufacturer. She wis ane of ten bairns. In 1840, the faimly flittit tae Portsoy where Pirie dee'd on 8 Februar 1885.

## Thrift
Pirie wis a botanist an communicator o science. Wi her scrievit warks, she ettelt tae kittle up a luve o science an natur in aa fowk an tae shaw that makkin observes o flouerin plants wisnae for the upper clesses juist. As weel as scrievin popular science buiks on botany, she haed her ain column furthset ilka week in *The Banffshire Reporter.*

Pirie's first buik *Flowers, Grasses and Shrubs; a popular book on botany* wis furthset an wis cried "a beautiful book for a present" bi ane reviewer. The buik descrivit plants an hou tae ken them. Aa the illustations war pentit bi Pirie an war gien wi mony o her ain poesy. Her neist buik, furthset in 1864, *Familiar teachings on natural history* wis in her ain wirds wis for tae  "encourage and aid youth in the study of animated nature". 

Syne, she bade in Portsoy, an wis the dominie o her ain schule, on Auld Cullen Street. Acause her schule duin sae weel, anither wis stertit on Durn Road, but she didna kep weel eneuch tae teach there hersel. She dee'd in Portsoy on 8 February 1885 an wis yirdit in St Nicholas Cemetery in Aiberdeen. She wis pairt o the Dorcas Society  an St John's Church o Portsoy.

## Furthset Warks
*Flowers, Grasses, and Shrubs: a popular book on botany* (1860) James Blackwood, Lunnon. 388pp

*Familiar Teachings on Natural History: A Book for the Use of Schools and Families* (1864) Lewis Smith, Aiberdeen. 198pp

## References
Harry Josephine Giles

**Harry Josephine Giles** is an Orcadian makar weel-kent for their poesy an spoken-wird performances. Twa quairs o their wark, *Tonguit* (2015) an *The Games* (2018) wis leetit for the Edwin Morgan Poetry Award.

## Life an wark
Harry Josephine wis brocht up in Orkney an nou bides in Edinburgh. They got a MA degree in Sustainable Development frae the Varsity o St Andras in 2009 an a MA in Theatre Directin in 2010 frae the East 15 Actin Schule.

Harry Josephine wis gart kenspeckle efter winnin the 2009 BBC poesy slam an haes naur aye been winnin or leetit for poesy awards syne. Twa quairs o Harry Josephine's poesy, *Tonguit* (2015) an *The Games* wis leetit for the Edwin Morgan Poetry Award. *Tonguit* wis leetit for the Forward Prize for Best First Collection forbye.
In October 2010, Harry Josephine co-steidit Inky Fingers, a poesy an spoken-wird performance collective in Edinburgh, that is nou Edinburgh's auldest open-mic nicht still rinnin the day.

In Mairch 2020, Harry Josephine wis ane o 100 makars an scrievers that undersubscrieved a open brief tae the Scottish Poesy Librar efter the librar wadna miscry Scots feminist makars that dung doun transgender fowk an their richts.

In 2021, Giles lowsed a verse novul cried *Deep Wheel Orcadia*. It won the 2022 Arthur C. Clark prize. It wis langleetit fur the Highland Book Prize as weel, but Giles teuk it oot in protest agin the aw-white langleet.

## Warks

* *Visa Wedding* (2013); Pamphlet
* *Oam* (2014); Pamphlet
* *Farmform* (2014); Series o Postcairds, wabsteid
* *Drone* (2014); Sequence
* *Tonguit* (2015); Collection
* *Casual Games for Casual Hikers* (2015); Airt prent
* *Funding a Ritual* (2015); Pamphlet
* *Raik* (2015); Gemm
* *14 Ways To Reread a Favourite Novel* (2016); Pamphlet
* *Casual Games for City Walkers* (2016); Airt prent, wabsteid
* *Trump/Pattinson* (2017); Pamphlet, wabsteid
* *Travellers' Lexicon* (2017); Airtbeuk, wabsteid
* *New Minstrelsy of the Scottish Border* (2018); Pamphlet, wabsteid
* *The Games* (2018); Beuk
* *Some Definitions* (2019); Zine
* *Stim* (2019); Zine
* *Moon, Sun, and All Things* (2019); Zine
* *Wages for Transition* (2019); Zine
* *Deep Wheel Orcadia* (2021); Nuvel

## References

## External airtins
Leet o furthsettins an that
Louisa Jordan

**Louisa Jordan** (24 Julie 1878 – 6 Mairch 1915) wis a Scots nuirice thit dee'd in service durin the First World War.

## Early life an nuiricein career
Louisa Jordan wis born at 279 Gairbraid Street (nou kent as Maryhill Road) in the Maryhill area o Glesga, Scotland, in Julie 1878. Her parents, baith frae Ireland, war Henry Jordan, a white lead an paint mixer, an Helen (or Ellen) Jordan, an amang her 10 siblings (3 o thaim dee'd as littlins) war Helen (or Ellen), David, Elizabeth an Thomas. The faimilie bade at 30 Kelvinside Avenue (nou kent as Queen Margaret Drive in North Kelvin).

In 1901, she wis brocht on as a mantle maker. She stairtit her nuiricein career in Quarrier's Hames, a Bridge of Weir sanatorium, afore muivin tae Shotts Fever Infirmary. She spent 5 year at the 1st Poor Law Crumpsall Infirmary in Manchester, whaur she became sister in chairge o ane o the wards an got muckle general nuiricein experience, afore muivin back til Scotland, first til Embro an than wirkin at Straiven, as a Queen Victoria Jubilee nuirice. Frae Straiven she wis muived ower til Buckhaven, Fife, whaur she wis a destrict nuirice.

## First World War service
Wirkin as a nuirice in Buckhaven at the stairt o the First World War, Jordan enlistit wi the Scottish Women's Hospitals for Foreign Service ( Scots Weemin's Infirmaries fur Furrain Service) in Dizember 1914.

She jynt the 1st Serbian uinit unner the Eleanor Soltau's commaund. Thay depairtit frae Southampton in mid-Dizember. Whan thay arrived at Salonica, Serbie, the uinit wis pit oot tae Kragujevac. She stairtit aff treatin war-woundit sodgers at the Scottish Women's Hospital ( Scots Weemin's Infirmary).

Durin the Serbian epidemic o typhus in early 1915, she was pit in chairge o the new typhus ward. Jordan haed volunteered tae treat Elizabeth Ross, thit wis deein o typhus, an Jordan deed hersel o the disease in Mairch 1915. An Embro orderly nuirice, Margaret Neill Fraser, wis reported tae hiv dee'd frae typhus an aw, whan treatin sick fowk in Serbie at the same time.

Jordan wis burit at the Commonwealth War Graves Commission Chela Kula Military Cemetery in Niš, whaur she is myndit ivery year in Serbie alang wi ether nurses thit servced durin the 1915 typhus epidemic. Her graff (D. 5), wi nae releegious emblem, is inscribed "GREATER LOVE HATH NO MAN". In Scotland she is myndit at the Buckhaven War Memorial an at Kelvinbridge Parish Church in Glesga. Her name is includit in a memorial panel at York Minster an aw.

## NHS Louisa Jordan
In 2020, it wis annooncit bi NHS Scotland thit the NHS Louisa Jordan infirmary in Glesga, an emergency creetical care infirmary biggit tae deal wi the COVID-19 pandemic, wis tae be named fur her.

The Scottish Health Secretary Jeane Freeman statit thit "She is a body thit haes mibbie up until nou been mair myndit in Serbie nor in Scotland. This hospital is a fittin treebute tae her service an her courage."

## References
Tom Jenkins (teacher)

**Tom Jenkins** (c.1797–1859) wis a West African dominie, educate in Scotland an is thocht tae hiv been Scotland's (and Britain's) first Black schule teacher.

## Early life
Jenkins us thocht tae hiv been born in whit is nou modren day Sierra Leone, aiblins the son o a sclave-tradin chief cried "King Cock-eye". In 1803, Jenkins wis taen abuird *The Prudence* bi James Swanson, a surgeon frae Haaick, an brocht tae Scotland. Whit Jenkins' umwhile birthname wis isna kent. He wis gien the name "Tom Jenkins" bi the ships crew whiles sailin tae Scotland. Suin efter they wan tae Haaick, Swanson dee'd an Jenkins wis taen intae the hame o a local hotelier. He wis leart Inglis an Scots an syne wis sent tae the schule at Teviotheid.

## Education
Jenkins duin weel at the schule whiles bein fee'd tae fermers rounabout Teviotheid tae dae messages an herd kye. He leart himsel mathematics, Greek an Latin frae buiks at nicht efter his darg i the ferms.. He wis aye seen about Haaick buyin buiks wi his pey.

## Thrift in Scotland
In 1814, Teviotheid wis needin a new dominie for the paroch schule an Jenkins wis pit forrit bi the minister an local heritors for the job, but the heids o the Presbytery o Jethart wadna gie Jenkins the job acause o his "pagan birth". No sweir bi siccan prejudice, the Duke o Buccleuch an ither donors stertit a new schule in the toun's auld smiddy an peyed Jenkins tae be the dominie. Jenkins leart bairns o Teviotheid in this schule atween 1814 an 1818 an wis sae weel respectit as teacher at naur eneuch nae bairns went tae the paroch schule avaa.

Whiles dominie at Teviotheid, Jenkins wis learin wi a maister o gremmar i Haaick. In 1818 he went tae the Borough Road College i Lunnon an wis teacher for a while at the Fitzroy Schule there. In 1820 he cam awa back tae Haaick and Teviotheid tae gie fareweel tae his friends afore gaun awa tae Mauritius tae be dominie o a schule there in 1821. 

## Thrift in Mauritius
Jenkins wan at Mauritius in November 1821. The British war rinnin colonizin missions frae Mauritius' capital toun, Port Louis tae Madagascar an mony Malagasy fowk cam back tae Mauritius for education. Jenkins wis suin learin Malagasy princes an ither bairns. The British Governor o Mauritius thocht it weel tae stert a schule for the non-white woners o Mauritius an in 1824 Jenkins wis gart dominie o the schule. In this new job, Jenkins graitht wi heezin up education in Mauritius, an bi 1840 helpt tae big 4 mair schules.

The heid bummers o the schule system in Mauritius dung Jenkins doun for uisin 'creole' leids i the schule house insteid o Inglis--he wis ane o the first dominies tae wat the guid o learin fowk i their ain mither tongue. Mony o the teachers an schule monitors apprenticed tae Jenkins syne war dominies o schules athort Mauritius.

## Faimly an later life
In 1843, Jenkins tint his job for a while efter he wis fand tae be livin 'en concubinage' wi Augustine Laurencia, anither teacher. The pair was syne marriet an haed fower o a faimly. Tom Jenkins dee'd in Juin 1859. 

## References
Elsie Inglis

**Elsie Maud Inglis** (16 August 1864 – 26 November 1917) wis ane o the Scots pioneer physicians an surgeons, inspirin teacher, an suffragist, that stairtit the Scottish Weemen's Hospitals, and wis the first weeman gien the Serbian Order o the White Eagle. 

## Life
Inglis wis born Elsie (Eliza) Maud Inglis on 16 August 1864 in Naini Tal, Indie an dee'd  26 November 1917 in Newcastle, Ingland.

## Career

Inglis wis amangst the furst group o weemen tae study medicine in Scotland an tae qualify. She wis, alangside Grace Cadell, ane o the first entrants tae the Embro Schuill o Medicine fur Women, set up bi Sophia Jex-Blake. In 1982, efter passin the examins fur the 'Triple Qualification' o LRCPE (Royal College of Physicians of Edinburgh), LRCSE (Royal College of Surgeons of Edinburgh) an LFPSG (Faculty of Physicians and Surgeons of Glasgow). This quality haed been set up wi the three Scots Medical Royal Colleges to allou fowk thit coudnae enter universitie tae dae exams alike tae the yins duin bi university students. This alloued her name tae git ontae the Medical Registrate an alloued her tae practise as a doctor. Weemen didnae graduate in medicine frae a Scots University until 1894, an she received her MBChM qualification in 1899, frae the Varsity o Edinburgh.

In 1886, Inglis stairtit up the Medical Women's Club (Medical Weemen's Club), set up wi the prime aim tae stairt a hospital fur weemen, The Hospice, on the Ryal Mile. wi her suffragist connections cud fund and set up the Scottish Women's Hospitals for Foreign Service in Warld War One, treatin the injured o aw nations.

### Statue
In 2022, a croodfundin appeal led bi Thea Laurie an Fiona Garwood, gaithert £50,000 bi inrowin politeecians an groups an the scriever Sara Sheridan an tennis coach Judy Murray, Covid public health specialist Linda Bauld, as weel as Edinburgh's Lord Provost, Frank Ross an Jenni Minto, MSP, gaint £50,000 in fundin. The organisers seyed '“Dr Inglis is the perfect representative for women in Edinburgh. Her achievements in philanthropy and her efforts during World War One are just exceptional. She was a woman who would not be told to sit still and know her place." This is anely the third statue to a wumman in Edinburgh. The design o the statue wis oreeginally pit oot tae ae contest, but wis cancelled in favour o commissionin royal sculptor Alexander Stoddart. In October 2022, the statue wis pit on haud ower the cancellin. In Januar 2023, ae statue designed bi Natasha Phoenix wis pit up in Surgeons' Halls Museums insteid.

## Soorces
Creative Scotlan

**Creative Scotlan** ( ; ) is the development body fur the airts an creautive industries in Scotland. Based in Edinburgh, it is an executive non-departmental public body fur the Scots Govrenment.

## History
The organisation wis pit thegither bi the passin o the Public Services Reform (Scotland) Act 2010  an inheritit the functions of Scottish Screen an the Scottish Arts Council on 1 Julie 2010. A temporar company, Creative Scotland 2009, wis set up tae gie a haun wi the transition frae the existin organisations.

In 2015, thay pit oot a Scots Leid Policie, detailin the wirks in Scots thit thay fund, hounaiver the style o Scots uised wis subject tae controversey.

Janet Archer owergied her role as chief executive fur Creative Scotland in Juin 2018, efter jyinin the organisation in Julie 2013. She wis replacit bi depute chief executive Iain Munro, thit teuk on the role fur actin chief executive.

## Purpose
Creative Scotland haes the follaein general functions:

* Leukin fur, supportin an developin quality an excellence in the airts an cultur frae fowk engaged in artistic an ither creautive ettlins,
* Promuivin unnerstandin, appreciation an injeyment fur the airts and cultur,
* Encouragin as mony fowk as possible tae access an parteecipate in the airts and cultur,
* Realisin, as far as it can be duin reasonable-like, the vailyie an benefits (parteecular, the naitional an internaitional vailyie an benefits) fae the airts an cultur,
* Encouragin an supportin artistic an ither creautive ettlins thit contreebute tae an understaunin fur Scotland's naitional cultur in its broad sense as a wey o life,
* Promuivin an supportin industries an ither commercial acteevity the main focus fur whit the application o creautive skeels is fur.

## Controversies
Sin it stairtit, Creative Scotlan haes been involved wi some controversies, an been challenged bi key feegures in the airts an film industries in the kintra. In 2012, 400 airtist, scriever, playwricht an muisicker' protestin Creative Scotlan's guideship led tae Creative Scotlan's than-chief Andrew Dixon tae owergie his role. In Mairch 2011, Creative Scotland was debatit in the Scots Pairliament efter suspeecious spendin, sic as the fundin o £58,000 tae finance a dance programme based on the wirks o Alfred Hitchcock an a trip tae Tonga tae study Polynesian dancin, was unkivert. In Januar 2015, the organisation wis miscad bi filmmakkars fur offerin less nor half o the needit tae pit thegither a blockbuster film *The Rezort* wishin tae film in Scotland, thit resultit in the production muivin tae Wales.

Kenspeckle critics fur Creative Scotland in the Scots airts warld include Liz Lochhead, Don Paterson, Ian Rankin, David Greig, Alasdair Gray an James Kelman.

## References

## Freemit Airtins

*
Taguatinga, Federal Destrict

**Taguatinga** is an admeenistrative region o the Federal Destrict, Brazil. The population wis 221,909 in 2020.

## See an aw
*Leet o admeenistrative regions o the Federal Destrict (Brazil)

## References

## Freemit airtins

* Page o the Regional Admeenistration o Taguatinga 
* Page o the Govrenment o the Federal Destrict
Robin Harper

**Robin Charles Moreton Harper**,  (born 4 August 1940) is a Scots politician, an wis a memmer o the Scots Pairlament (MSP) fur the Lothians region frae 1999 til 2011. He wis co-convener o the Scots Greens frae 2004 til 2008. Harper wis electit in the furst elections o the modren Scots Pairlament, an wis the furst Green pairlamentarian in the Unitit Kinrick.

## Aerly life an thrift
Harper wis born in Thirsa, Caitnes. He wis eddicatit at St Marylebone Grammar School, Lunnon, an Elgin Academy, Moray. He graduatit frae the Varsity o Aiberdeen in 1962. He haed thrift as an Inglis teacher in Kenya, then a Modren Studies teacher at Boroughmuir High School in Edinburgh.

Harper wis a memmer o the Lothian Children's Panel atween 1985 til 1988 an Lothian Heal Cooncil atween 1993 til 1998.

## References
Johnny Hallyday

**Jean-Philippe Léo Smet** (; 15 Juin 1943 – 5 December 2017), better kent as **Johnny Hallyday**, wis a French rock an roll muisicker, sangster-sangwriter an actor.

## Early life
Jean-Philippe Smet wis born in the 9t arrondissement o Paris, on 15 Juin 1943 tae a Belgian faither, Léon Smet, an a French mither, Huguette Eugénie Pierrette Clerc. Léon Smet, wha warkit as a nichtclub performer, left his wife an son a few months later. Clerc stairtit a modelin career, which left her wit wee time tae care fae her son. Hallyday grew up wit his aunt, Hélène Mar, an teuk his stage name frae a cousin-in-law frae Oklahoma wha performit as Lee Halliday. The latter cawit Smet "Johnny" an became a faither figure, introducin him tae American muisic.

## References
Rama

**Rama** (Sanskrit: राम) is a major Hindu deity worshiped in Indie. Rama is recognised as the complete/absolute incarnation o Laird Vishnu.
## References
William John Macquorn Rankine

**William John Macquorn Rankine** (5 Julie 1820 – 24 December 1872) wis a Scots ingineer ,  pheesicist an mathematician. He is considered ane o the central foonders o the science o thermodynamics. In 1859 he proponed the *"Rankine [[temperatur|temperatur]] scale"*, which wis named efter him

## References
Jock Duncan

**Jock Duncan** (1925-2021) wis a Scots sangster frae Gelliebrae, Aiberdeenshire, kent for singin muckle sangs an bothy ballads frae Aiberdeenshire. He haed performed at bothy ballad competitions sin 1975 an makkit recordins o his music sin 1996. Tae gie mense tae his thrift in forderin Scots sang, Duncan wis inductit intae the Scottish Traditional Music Hall of Fame in 2006. In 2000, Duncan wis gien a Herald Angel award frae the Edinburgh Festival for his lang thrift wi ballad singin.

He wis the faither o Gordon an Ian Duncan, baith kenspeckle for pipin, an the husband o Frances Duncan. He lairnt bothy ballads frae his uncle Charlie Duncan. Jock's mither wis a pianist an his sister Marion wis a sangster. Duncan haed aye been pairt o the bothy ballad scene i Scotland, as a sangster and judge. In 2012, whiles judgin the Turra Bothy Ballad competition, he fell in wi Iona Fyfe--nou a kenspeckle sangster hersel that gies that Duncan haes bein a wallie body in hou she sings her sangs.

Ower fifty year, frae the 1930s, Duncan speirt at Scots sodgers that'd focht i Warld War I, recordin aa they coud mind about kintra life i the Noreast o Scotland afore the war. Thir 59 sodgers war maistly Scots speakers an Duncan transcrievit the sodgers' stories i Scots. Efter giein aa his recordins an transcrieves tae the Varsity o Edinburgh, an editit quair *Jock's Jocks: Voices of Scottish Soldiers from the First World War* wis furthset in 2019. In April 2019, *Jock's Jocks* wis gart intil an ae-act play an syne a Scots-leid radio programme.

Duncan deet in Mairch 2021, at the age o 95.

## Discography
**1996:** *Ye Shine Whaur Ye Stan!*
**2001:** *Tae The Green Woods Gaen*

## Fremmit airtins
* Audio-anely version o Jock's Jocks, the play steidit on Duncan's wark wi WW1 sodgers
* BBC speirin wi Jock Duncan

## References
Abernethy biscuit

The **Abernethy biscuit** wis foremaist makkit by doctor John Abernethy in the 18t yearhunner fur tae impruive disgeestion an syne helpin halth. Ithir doctors hid makit disgeestion biscuits (Bath Oliver, Graham Cracker).

The Abernethy biscuit wis a fauvourit o William Gladstone an is in the Dicken's buik **The Pickwick Papers**, whan a Mr Solomon Pell is *(in Inglis) "*regaling himself,...., with a cold collation of an Abernethy biscuit and a saveloy.*"* It is the king's disguise in a lesser kent comic opera by W.S.Gilbert, **Princess Toto.**

## References
Tió de Nadal

The ***Tió de Nadal*** (; in Scots "Yule Log"), kent juist as ***Tió*** ("Trunk" or "Log", or ***Tronca*** ("Log") forbye, is a character in Catalan mythology effeirin til a Yule tradition aa athort Catalonia an some pairts o Aragon. A tradition sib tae Tió de Nadal is fund in ither pairts, sic as the ***Cachafuòc*** or ***Soc de Nadal*** in Occitania. In Aragon it is whiles cried ***Tizón de Nadal*** or ***Toza***.

## Summar

The *Tió de Nadal* fund in mony a Aragonese an Catalan hame ower the haliday tide is a howe log about thirty centimetres lang. The day, *Tió* is gien twa or fower cutty stick legs, a braid smirkin face pentit on ae end (whiles wi a stickie-out neb) an a wee reid sock bunnet (a smaa traditional barretina). This gear wis eikit sin short syne juist, an haes gart the hamelt an roch naitural deid bit o wid a puckle mair fantoosh.

Stertin wi the Feast o the Immaculate Conception (December 8t), ae body gies the *tió* a wee bit "maet" ilka nicht an haps him round wi a blanket sae he winna get cauld. The story haes it that in the days afore Christenmas, bairnies maun see efter the log weel, keppin it warm an giein it maet, sae it will shite out gifties on Yule Day or E'en.

On Yule Day or, in some hames, on Yule E'en, ae body pits the *tió* pairt wey intae the ingle an bids it shite, thou this is no sae common as hames dinna aye hae ingles an lums. Tae gar it shite, a body maun skelp the *tió* wi sticks, whiles singin sindry sangs o the *Tió de Nadal*.

The tradition says that afore skelpin the *tió* aa bairnies maun gang out the room awa til anither bit o the house tae pray, speirn at the *tió* tae deliver a guid wheen o presents. Thir days, the prayin tradition haes been hippit wi. Housomiver, bairns maun gang intil another room, maist liker the kitchen, tae warm their stick neist a fire. This gies relatives a guid spell clap the presents aneath the blanket whiles the bairn are praying or warmin their sticks.

The *tió* disna drap muckle objects, as thae presents are thocht brocht bi the Three Wise Men.  It daes leave sweeties, nits an *torrons* (dods o nougat), an sma toys. Lippent on the pairt o Catalonia, it aiblins gies out scrockent figs an aa. Whit comes out o the *Tió* is skaired out tae ilkabody there (raither nor for ae body their lane).

The *tió* is aften kent as *Caga tió* ("log that daes a shite", "shite log").  The springheid o this nickname is the mony sangs o *Tió de Nadal* that stert wi the phrase, whit wis umwhile (in the context o the sangs) a command gien tae the log ("Shite, ye log!"). Cryin the log *Caga tió*  isna thocht tae be an auld pairt o the tradition.

## ''Caga tió'' sang

The *Tió de Nadal* haes it's ain sang. Efter giein the *tió* a saft doofin wi a stick whiles the sang is sung, it is skelpit harder on the wirds *Caga tió!*  Syne, aebody pits their hand in aneath the blanket an taks a gift. The gift is opened an syne the song sterts again.
There are mony sindry sangs; ablo is sicna ensaumple.

## References

## Ither airtins

*
Christenmas decorations

A **Christenmas decoration** is ony kynd o decoration uised durin Yuiltime. Sic decorations are an important pairt o the Christenmas haliday. The tradeetional colours o Christenmas are green, white, an reid. Blue an white are aften uised tae represent winter. Thay can be uised tae represent Hanukkah forby, thit is aboot the same time. Kenspeckle haliday seembols include Babbie Jesus, Santae Claus, an the Starn o Bethlehem. Mony kintras hae different decorations dependin on thair tradeetions an the resoorces thay hae.

The day fur pittin up Christenmas decorations is sindry dependin on the place. In mony kintras, sic as Swaden, fowk stairt tae pit up thair decorations on the first day o Advent. In the Unitit Kinrick, decorations are maistlins pit up in late November or early Dizember, naur the stairt o Advent. In the Unitit States, the tradeetional stairt o Yuiltime is Thanksgiein. In the Wastren Christian warld, the twa tradeetional days fur taein doun Christenmas decorations are Auld Yuil an Caunlemas. Gin thay'r no taen doun on Auld Yuil, thay shoud be left up till Caunlemas.

## Tree
The tradeetion o decoratin trees is said tae be awfie auld. Fur the Celts, trees war the seembol o life. Thay decoratit thaim fur midwinter. Fowk fae Scandinavie daed this an aw, fur the Yuil festival, thit wis haudit aboot the ilk date as Christenmas. The Christenmas tree wis first uised by German Lutherans in the 16t yearhunner, wi records shawin thit a Christenmas tree wis pit in the Cathedral o Strasbourg in 1539, unner the guideship o the Protestant Reformer, Martin Bucer.

## References
First fit

**First fit** is uisuallie the first body tae enter a hoose on the forenuin o the New Year or the ack o veesitin a body in this wey. **First fitter** can be anither wey tae refer tae the body.

Anither meanin is the first body or ither ainimal that ye meet on a jurney, inspecially a waddin or kirstenin pairty on the wey tae the kirk.

## Hogmanay an New Year
First-fittin can be duin as a roon, gaun aroon a few hooses. This is generally seen as bringin guid (or ill) chance . Traditionally, fowk taen tent that 'sonsie fowk' first-fit thaim. Daurk fowk wi chirls an a bun (or ither fuid, like breid or kebbock, or a het drink) wis seen as bringin guid chance.

## References
Daft days

The **Daft days** is the period aboot Yuil an Hogmanay, maist speceefically fae Yuil throu tae the first Monanday o the New Year. It can forby refer tae ony time o dafferie or freevolitie or tae a body's bairnheid. The word comes fae the French 'les fêtes de fous' (litteral like, it means the 'the hailidays o the daft').

## References
Eastren Front (Warld War II)

The **Eastren Front** o Warld War II wis a theatre o conflict atween the European Axis Pouers an co-belligerent Finland agin the Soviet Union (USSR), Poland, an ither Allies, that teuk place across Central Europe, Eastren Europe, Northeast Europe (Baltics) an Sootheast Europe (Balkans) frae 22 Juin 1941 til 9 Mey 1945. It wis kent as the Great Patriotic War in the Soviet Union an some o'ts successor states, whiles awhaur else it wis cried the Eastren Front.

## Soorces
Clootie dumplin

A **clootie dumplin** is a tradeetional Scots dumplin makkit wi floor, breidcrums, dried fruit, shuet, succar, an spice wi milk tae mix hit aw thegither. Thay'r mixt weel intae the daich, wrappit up in a claith wi floor, pit in a muckle pan o bylin watter an sottert fur a guid wheen o oors afore bein taen oot an dried naur the fire or uin. Receipts vary fae place tae place e.g. in North Fife an Dundee, hit's no common tae uise breidcrums. Thay uise traicle insteid.

"Clootie dumpling" haes bin uised as an eik-name fur the Scots National Pairty's logo.

## References
Krampus

In Central European fowklair, **Krampus** is a hornit anthropomorphic feegur descrived as "hauf-gait, hauf-deevilock", thit, durin Yuiltime, puinishes bairns thit'v bin bad. This is awfie sindry than Saunt Nicholas, thit rewairds the guid bairns wi gifts. Krampus is yin o the companions o Saunt Nicholas in some places includin Austrick, Bavarie, Croatie, Czechie, Hungary, Northren Italy includin Sooth Tyrol an Trentino, an Slovenie. Fowk arenae certaint whaur the feegur cam fae; some fowklairists an anthropologists hae jaloused thit hit haes pre-Christian oreegins.

In tradeetional parauds an in sic events as the *Krampuslauf* (Scots: *Krampus rin*), young men dresst as Krampus tak pairt. Sic events happen ivery year in maist Alpine touns. Krampus is faiturt on haliday cairds cried *Krampuskarten*.

## References
Black bun

**Black bun**, sometimes kent as **Scotch bun**, is a kin o fruit cake haillie kivered wi fouky-meat. It is o Scots springheid, originally etten on the Uphaly Nicht but thir days tastit at Hogmanay. The cake mixtur teepically contains raisins, currants, aumonds, citrus peel, allspice, ginger, cinnamon an black pepper. It haed originally been introduced efter the back-come o Mary, Queen of Scots frae France, but its original uiss at the Uphaly Nicht endit wi the Scottish Reformation. It wis uised for first-footing ower Hogmanay.

## Description
Black bun is a fruit cake wrappit in fouky-meat. The cake itsel is seimlar tae a traditional Christmas cake or Christmas puddin mixtur, includin ingredients lik raisins an currants alang wi spices lik cinnamon, black pepper an allspice. It haes been cawed a feck bit muckler version o a Garibaldi biscuit, an it haes been suggestit that the origin o that biscuit may hae been influenced by the black bun acause the inventor of the biscuit, John Carr, wis Scottish.

Ootwi Scotland, the black bun is forby etten in the Appalachia region o the Unitit States. In 2013, a receipt wis demonstrate by Paul Hollywood on a Christmas special o *[[The_Great_British_Bake_Off_(series_4)#Christmas_Masterclass|The Great British Bake Off]]*.

## Origins
The cake cam aboot as a Scottish King cake fur uiss on Uphaly Nicht on 5 January – the een o Uphaly day, an the end o the Daft days. It wis introduced follaein the back-come o Mary, Queen of Scots frae France, an the tradition haes it that a bean wis hidden in the cake – whaiver foond it became the King for the een. It haes been recordit that Mary hersel participate in siclike games, an in 1563 she cleidit her bairnheid fere Mary Fleming in ryal robes an jewellery efter Fleming became Queen for the evening. This shockit the English Ambassador, wha writ "The Queen of the Bean was that day in a gown of cloth of silver, her head, her neck, her shoulders, the rest of her whole body, so beset with stones, that more in our whole jewel house was not to be found." Following the Scottish Reformation in 1560, the celebration of Christmas was outlawed in Scotland and the use of a King cake at that time ended.

The black bun kin o cake in its modern uissage dates frae the early nineteenth century, umwhile cried Scotch bun an Scotch Christmas bun. The term "black bun" wis first recordit in 1898, an may hae been a eftercast o Robert Louis Stevenson referrin tae the cake as "a black substance inimical to life".

The cake is nou commonly uised as a Hogmanay custom, whaur fowk veesit their neebours efter midnicht fur tae celebrate the New Year. This is cried first-fit, an the gift o a black bun wis meant tae symbolise that the receivin faimly wadnae be hungry in the forthcomin year. It wis forby uised as a traditional cake tae ser tae thaim that's veesitin hames as pairt o Hogmanay, tae be consumed wi whisky.

## See an aw
* List of pies, tarts and flans
* 
* 

## Soorces
Plaid Cymru

**Plaid Cymru** ( ; ; offeecially **Plaid Cymru – the Party of Wales**, aften kent as jist **Plaid**) is a Welsh nationalist political pairty in Wales. Ideologically, Plaid is poseitioned on the centre-left tae left-weing o the British political spectrum an caas for Welsh unthirldom frae the Unitit Kinrick.

Plaid wis foondit in 1925 and won its first seat in the UK Pairlament in 1966. The party hauds three o 40 Welsh seats in the UK Pairlament, 10 o 60 seats in the Senedd Cymru, an 202 o 1,264 principal local authority cooncillors. It is a memmer of the European Free Alliance.

## Platform
Plaid Cymru's goals as set oot in its constitution ar:

# Tae promuive the constitutional advancement o Wales wi a view tae gainin unthirldom athin the European Union;
# Tae ensure economic prosperity, social justice an the heal o the natural environment, based on decentralist socialism;
# Tae big a national commonity based on equal citizenship, respect for different tradeitions an culturs an the equal worth o aa individuals, whitiver their race, nationality, gender, colour, creed, sexuality, age, ability or social background;
# Tae create a bilingual society bi promuivin uiss o the Welsh leid;
# To promuive Wales' contreibution tae the global commonity an tae attain memmership o the Unitit Nations.

## References
Len Pennie

**Len Pennie** is a Scots poet an social media personality kent maistly for her darg in forderin the Scots leid online. Pennie wis gart kenspeckle efter her poem, "*I'm no havin children*" gaed viral on Twitter. 

Pennie is weel-kent for her "Scots wird o the day" on Twitter that ettles at learnin fowk mair anent the Scots leid. In the hinnerpairt o 2020 efter a gey wheen o internet trolls ettlelt at dingin Pennie an her leid wark doun wi misogynist flytin, Pennie wis heezit up bi the likes o scriever Neil Gaiman, comedian Janey Godley, an playwricht David Greig.

In December 2020, Pennie wis ane o five Scots poets wale't tae scrieve poesy anent the Scots tradition o lang syne, "The Daft Days" (the twalve days atween Christenmas an the 5t o Januar) bi the supermercat Lidl.

Pennie haes screivit for the Times Educational Supplement anent hou tae yoke bairns in the schuil til the Scots leid.

## Personal Life
Pennie wis born in Lanrikshire in 1999. troked wi the Scots leid frae a bairn an haed guid thrift wi spoken Scots at shaws pitten on bi Burns Clubs. The nou, she is daein an honours degree in the Spanish Leid at the Varsity o Saunt Andras that she is set tae complete this yeir an bides in Fife.

## Ither airtins
''A Toast tae the Daft Days'' - Pennie's poem wrat for LIDL in December 2020.

## References
Unco Case o Dr Jekyll an Mr Hyde

***Unco Case o Dr. Jekyll an Mr. Hyde*** or ***The Fey Case o Dr Jekyl an Mr Hyde*** () is a Gothic novella bi Scots author Robert Louis Stevenson, first pit oot in 1886. It is anent a Lunnon legal practitioner cried Gabriel John Utterson thit airts oot unco happenins wi his auld friend, Dr. Henry Jekyll, an the evil Edward Hyde.
Balornock

**Balornock** is a destrict intae northren Glesga. Balornock is be-east Springburn. Thare is a industrial estate in the area. The Morven, Stobill Hospital an Balornock Primarie Schuil is amang the local amenities in the area.

## History
Andrew Menzies wis aucht the Balornock estate in the 1800s. Menzies foondit a horse-drawn omnibus companie cryed Tartan Buses, an it did weel. The companie haed a fleet o 50 omnibuses an 500 horse. Forby, Menzies wis the first managin director o the Glesga Tramcaur an Omnibus Companie, a private companie that ran tramcaurs on tracks that wis aucht the Corporation. Mezies wis gien credit for haein "opent up Glesga" tae the fowk bidin dounby. A wheen 4-in-1 hooses wis biggit in Balornock in the inter-war and post-war years, and a puckle closes forby. Balornock haes twa primary schuils; Balornock Primary, an St Marthas. Balornock Primarie Schuil wis desined by Lennox & MacBeth in a style like Ablert Secondarie Schuil (nou caaed doun), an wis biggit wi reid brick an stane in 1929 an 1930. Maist o the Reid Road wis in Balornock (Birnie Coort bein in nearby Barmulloch).

The Barnhill Puirhoose wis opent in 1850. Puir fowk that coudna support thairsels wis sent here an thay wis made tae dui jobs the likes o rowein up kindlers, sinderin tar-raip fibres, an brakkin rocks. It's name wad be chynged tae Foresthauch Hospital (English: *Foresthall Hospital*) in 1945 an wis syne uised as a hospital and care hoose for auld fowk. It wis caaed doun in the 1980s. Private hooses wis biggit in room o it, an thay'r aye staundin the nou.

## Popular Cultur
Aatho setten in Govan, the hoose that wis uised for Rab C Nesbitt's hoose is in Balornock.

## References
Scottish Field

***Scottish Field*** is a Scottish monthly magazine that covers tradeitional, leisure, an historical interests.

## History an profile
The magazine wis foondit bi umwhile railwey beuking clerk an advertisin executive John MacMurtie in Glesga in Mey 1903, follaeing the model o the field sports magazine *The Field* in Ingland.

In 1931 the ootdoors jurnal wis taen ower bi Henry Munro, then bocht oot in the 1960s bi Sir Hugh Fraser's Universal Investments group whan it cam unner the weeng o George Outram & Co.. In the 1960s the magazine haed a circulation o 68,000.

Unner the editorship of Roddy Martine in 1976 the magazine wis based, for a brief time, in Edinburgh, shiftin back tae Glesga efter a management buyoot. Unner the editorship o Archie Mackenzie frae 1994 to 2010, the magazine enjoyed its hunnerd year in 2003 and in 2007 wis named Consumer Magazine of the Year at the Scottish Magazine Awards. Syne November 1994 *Scottish Field* haes been awnt bi Howard Bennett. Its editor syne 2010 is Richard Bath.

Weel-kent contreibutors hae includit Edwin Muir, Bud Neill, Lewis Spence, Neil Gunn, David Daiches, Maurice Lindsay, George Mackay Brown an Marion Chesney, that wis fashion editor.

## References

## Fremmit airtins

* circulation figures 
* Buy-out at Holmes McDougall, HeraldScotland
Fallin

Fallin (//) is a veelage i' the Stirlin cooncil area o Scotland. It lies oan the A905 road 3MI east o Stirlin oan a bend i' the River Forth. The Census in 2001 recordit e population as 2,710.

It yaistae be a pit veelage.

## References
Hugh V, Coont o Maine

**Hugh V** wis the Coont o Maine atween 1069 an 1072.

He wis the son o Alberto Azzo II, margrave o Milan, an Gersendis, a sister o Hugh IV o Maine. In 1070, the fowk o Le Mans an some o the Manceaux barons revoltit agin Norman control. Efter makin the soothren mairch o Normandy siccar an herryin oot the Normans, Hugh wis inveetit tae become the neist Coont o Maine. Houaniver, he shawed hissel tae be a puir ruler an the fowk began tae detest him. Oderic Vitalis said o him, "he was, indeed, an imbecile, a coward, and an idler, and totally unfit to hold the reins of government in so high a station." Efter a short while haudin the coortship, his cousin Elias bocht the coonty frae Hugh.

## Faimily
In 1077 Hugh mairret Gersent, mistress o Geoffroy de Mayenne. She wis a dochtor o Robert Guiscard. Efter findin that he cudnae manage her, he abandoned her, wis excommunicatit bi Pape Urban II, an dee'd wioot sirin bairns.

## References
Scots Pairlament election, 2011

The 2011 Scots Pairlament election wis held oan Thursday, 5 Mey 2011 tae wale 129 memmers tae the Scots Pairlament.

The election saw the first majority govrenment syne Halyruid appent, a unco thing seein as the Additional Memmer System uised tae wale MSPs wis ettelt tae hinder ony yin pairty winnin a  majority. The Scots National Pairty (SNP) wun a landslide o 69 seats, the maist the party has iver haudit at ony a Halyruid or Westminster election, latten leader Alex Salmond tae bide as First Meenister o Scotland fir a seicont term. The SNP eikit 32 constituencies, twenty-twa fae Scots Labour, nine fae the Scots Leeberal Democrats and yin fae the Scots Conservative an Unionist pairty.

## References
Scots Pairlament election, 1999

The **first election tae the devolved [[Scots Pairlament]]**, tae fill 129 seats, wis hauden on the 6 Mey 1999. Syne the election, the Scots Labour Pairty an the Scots Leeberal Democrats greed a coalition tae lead the Scottish Executive, wi Labour MSP Donald Dewar becomin First Meenister o Scotland.

The election ootcome wisnae ower surprisin acause the Scots Labour Pairty wis still the maist popular pairty, efter thair landslide in the 1997 Unitit Kinrick general election. Deed, thay wun 56 seats, maistly in thair traditional Central Belt hertlands, lackin anely nine seats fur a oweraw feck. Thair coalition pairtners, the Scots Leeberal Democrats, wun 17 seats. The Scots National Pairty (SNP) haed duin weil in opinion polls aheid o the wale, whiles 40% in some ratins, but this support wisnae fund at the ballot box. The SNP wis the seicont mucklest pairty wi 35 seats, whilk wis still thair headmaist result syne the October 1974 Unitit Kinrick general election. The Scots Conservative an Unionist pairty didnae win ony constituency seats but wun 18 seats on Regional leets wi the Additional Memmer System.

The Scots Socialist Pairty ((SSP) an the Scots Green Pairty baith got wanexpekit additional memmer seats, wi Robin Harper the first e'er eleckit Green parliamentarian in the history o the UK. Dennis Canavan, that haed missed oot on bein a Labour candidate, wun the Falkirk West constituency as a independent candidate.

## References
Liam McArthur

**Liam Scott McArthur** (born 8 August 1967) is a Scots Leeberal Democrat poleetician an Member of the Scottish Parliament fur Orkney syne 2007.

## Backgrund
He was broucht up on the Sanday, an island in Orkney. He is marriet tae Tamsin an thay hiv twa sons, Calum an Tom. He is the goalkeeper fur Burray football team an aw.

## Political career
Afore, McArthur haed worked tae help Jim Wallace in the Hoose o Commons an as Special Adviser tae the Deputy First Meenister in 2002. He wis electit in the 2007 Pairlament election tae tak ower fae the retirin Jim Wallace, anither Leeberal Democrat. McArthur was re-elected in the 2011 Pairlament election an aw, an again in the 2016 Pairlament election wi afaur mair muckle feck, an is staundin as Leeberal Democrat candidate in 2021.

## Career timeline

* 1987-1990: Varsity o Edinburgh, Politics (MA)
* 1990-1992: Resaircher, Jim Wallace MP (Orkney and Shetland), Hoose o Commons
* 1992-1993: Trainee, European Commission (Ooter Affairs Directorate)
* 1993-1996: Accoont Executive, sindry European Union public affairs consultancies
* 1996-2002: Associate Director, APCO Warldwide an APCO Europe
* 2002-2005: Special Adviser tae Deputy First Meenister o Scotland, Jim Wallace MSP (Orkney)
* 2005-2006: Director, Greenhaus Communications
* 2006-2007: Sel-employed political consultant
***2007–nou: Member o the Scots Pairlament fur Orkney**
*2007-2008: Shadae Meenister fur Enterprise, Energie an Tourism
* 2008-2011: Scots Leeberal Democrat Spokesbody on Environment, Rural Development and Energy
* **2011–bou: Scots Leeberal Democrat Spokesbody on Eddication an Energie**

## References

## Freemit Airtins

*  
* Scottish Pairlament page  
* Scots Leeberal Democrats page 
* BBC profile
James Fenton

**James "Jim" Fenton** (5 Juin 1931 – 3 Februar 2021) wis a Ulster Scots linguist an poet. He wrat his poesie in baith Inglis an Ulster Scots, his mither tongue an the leid he spak thorow his bairnheid. He haes been cried the "greatest exponent" o the leid.

## References
Ter Sami leid

Ter Sami is a smaa leid wi ainly twa spikkers. Ter Sami is the maist eastmaist Sami leid. Ter Sami wis spoken by mair nor 450 fowk in the 19t century, ten in 2004 an ainly twa in 2010. Thare wis a latin alphabet makkit fur Ter Sami, but it wis chynged til a cyrillic alphabet in 1930. 

## Ensaumple o wirds in Ter Sami
выэййвэ = heid

ныкчым = tongue

кидт = haund

лоннҍт = bird

чадце = watter

ке̄ддҍкэ = stane

аббьрэ = rain

толл = fire

## Fremmit airtins

* Koltan- ja kuolanlapin sanakirja (dictionar in German, conteens Ter Sami)

## References
Porto-Vecchio

**Porto-Vecchio** (;  or , ;  or , ) is a French commune an toun in the Corse-du-Sud (*Soothren Corsicae*) depairtment, on the island o Corsicae.
Scots Constitutional Convention

The **Scottish Constitutional Convention** (**SCC**) wis an associe o Scottish political pairties, kirks an ither civic groups, that developpit a framewark fur a Scottish devolution. It is creditit as haein paved the wey fur the estaiblishment o the Scots Pairlament in 1999.
Banner o Caithness

The **Caithness banner** is the banner fur the Caithness coonty. It wis pitten on the Banner Institute as the offeecial banner fur the coonty in 2016. The banner wis first shawn bi the Laird Lyon, Dr Joseph Morrow, at a ceremony in Caithness Hoose, Wick on the 26 Januar 2016. The Nordic ruid design is fur the auncient ties wi the county tae the Vikings. The black is a thrawback tae the county's geology wi the famous Caithness flagstone, whaurbyes the gowd an blue is fur the beaches an sea respective-like, shawin the maritime naitur o the coonty and its heritage. The tradeetional emblem fur Caithness, a galley, is pitten ontae the first quarter, wi a corbie pitten on its sail as it is shawn in the coonty's cievic airms.

## References
Jim Mather

**Jim Mather** (born 6 March 1947) is a Scots politeecian, umwhile the Minister for Enterprise, Energy and Tourism an wis a Scots National Party Member o the Scots Pairliament frae 2003 tae 2011. He wis the SNP's Naitional Treasurer fur fower year an haes held sindry non-executive posts an academic roles efter lea'in parliament.

## Early life
Mather wis born in Locheineuch an wis taucht at Paisley Grammar Schuil an Greenock Heich Schuil afore gaein tae the Glesga Varsity. Afore his election tae Holyrood he wirked as a chartered accountant an haes his ain business.

## Poleetical career
He jynt the SNP in 1996 an wis the SNP's Naitional Treasurer frae 2000.

He is creditit wi pittin thegither an gien oot the economic case fur Scos Unthrildom, an taen the airgument tae the media, boardrooms an committee rooms throu Scotland atween 2001 an 2007.

He wis the SNP candidate fur the 2000 Ayr by-election an wis thair candidate fur Argyll an Bute at the 2003 election. That election got hissel electit tae the Scots Pairliament as a regional list memmer fur the Heichlands an Islands. In opposition he wis the SNP's Shadae Enterprise an Economy Meenister.

Mather contestit Argyll an Bute again at the 2007 Scots Pairliament Election an was got in, winnin the seat frae George Lyon o the Scots Leeberal Democrats.

Efter the SNP's victory at the 2007 Scots Pairliament Election, Mather wis gien the role as Meenister fur Enterprise, Energy an Tourism an haudit that post fur 4 year until the end o the 2011 pairliament.

## Efter Pairliament
Jim Mather stuid doun as an MSP at the 2011 election.

In 2014, he wis the heid o the Scots Govrenment's Working Together Review, thit wis taskit wi producing a report wi recommends thit wad gie a haun in daein mony mair progressive an collegiate wirkplaces in Scotland. Thon report wis well-received an contreebuted tae the creautin o a Cabinet role thit kivvers Fair Work an a Fair Work Convention.

In Dizember 2014 he wis annooncit tae be heid o the trade body Homes for Scotland (Scots: Hames fur Scotland), umwhile takkin up the three-year pairt-time poseetion in May 2015. He stuid doun bi mutual greement on 12 May 2017.

Mather is a visitin professor wit the Varsitie o Straithclyde an Heriot-Watt Varsity the nou, an daes ither consultancie an speakin roles.

## References

## Freemit Airtins

* Jim Mather former MSP  Scots Pairliament wabpage
Saint-Pierre, Martinique

**Saint-Pierre** (; Martinican Creole: ; leeterally *"Saunt Pierre"*) is a  French toun an commune o Caribbean owerseas region an depairtment o Martinique, foundit in 1635 by Pierre Belain d'Esnambuc.
Before the total destruction o Saint-Pierre bi a volcanic eruption in 1902, it wis the most important ceety of Martinique culturally and economically, bein knawn as "the Paris o the Caribbean". While Fort-de-France wis the offeecial admeenistrative caipital, Saint-Pierre wis the cultural caipital of Martinique. After the disaster, Fort-de-France grew in economic importance.

Saint-Pierre wis foundit in 1635 bi Pierre Belain d'Esnambuc, a French treder an adventurer, as the first permanent French colony on the island o Martinique.
Strathmartine draigon

The **Strathmartine Draigon** is ane o the maist kenspeckle craiters fae the fowk tales o Dundee an thereaboots. The Draigon is commemoratit baith in aye-telt fowk tales, an in poetry, sculpture an in the nemmes o placies an biggins an aa.

## In fowk tale
The story ahind the Strathmartine Draigon, as popularly kent, is re-telt here bi Erin Farley:

## In the biggit environment
The tale o the Strathmartine Draigon is commemoratit in the hert o Dundee wi a muckle bronze sculpture. The Draigon noo an again flits aboot the toon, but fir noo rests doon on the Murraygate.

The auldest biggit anchor tae the tale is the Pechtish Stane ae mile north o Bridgefoot in Strathmartine, Angus. Langsyne, this stane wad hae conveyit some tint message tae the Pechtish fowk an their neebors. Nooadays its maistly associatit wi the tale o the Strathmartine Draigon, an is gied as the airt whaur Martin duntit the draigon ower the heid. 

A pub in St Mary's, nae far fae the Dichty Burn, supposit airt whaur the fairmer an his bonny dochters bade, is cried the Nine Maidens, aifter the dochters swallaed bi the draigon in the tale.




## References
Maud

A **maud** is a blanket or plaid thit's warpit in a paitren o wee black an white chacks. Mauds wis the tradeetional claes o hirds in the soothren coonties o Scotland an the northren coonties o Ingland till the early 20t yearhunner.